cyanic-selkie/wikianc huggingface dataset:
Ամերիկյան դոդոշ
Բնակվում է տարբեր աշխարհագրական արեալներում՝ ծայրամասային անտառներից մինչև լեռնային անապատներ։ Ապրում է ջրային տարածքներին մոտ վայրերում։ Սնվում է միջատներով և այլ անողնաշարավորներով ։
Էգը ձվադրում է մինչև 2000 ձու։ Թրթուրները հայտնվում են 2-14 օրվա ընթացքում։ Շերեփուկները բավականին արագ են աճում։ Մետամորֆոզը տևում է 50-65 օր։
Տեսակը տարածված է Մանիտոբա նահանգից (Կանադա) մինչև Տեխասի հյուսիսը՝ Միացյալ Նահանգների ամբողջ արևելյան ափի երկայնքով, մեկուսացված պոպուլյացիան ապրում է Նյուֆաունդլենդ կղզում։
Այս տեսակը ընդգրկված է Բնության պահպանության քիչ մտահոգող տեսակի մեջ ։
Հղումներ
Կատեգորիա:Երկկենցաղներ Կատեգորիա:Դոդոշներ
Ջ. Ուոլթեր Քենեդիի անվան մրցանակ
'''Ջ. Ուոլթեր Քենեդիի անվան մրցանակ''' (J. Walter Kennedy Citizenship Award), NBA մրցանակ, որը յուրաքանչյուր տարի շնորհվում է Ասոցիացիայի պրոֆեսիոնալ բասկետբոլային գրող (Professional Basketball Writers Association) խաղացողին կամ մարզչին, որը իրեն դրսևորում է հասարարական և բարեգործական գործունեության մեջ ։ Մրցանակը շնորհվում է 1974/75 մրցաշրջանից սկսած և կոչված է լիգայի երկրորդ կոմիսար Ջեյմս Ուոլթեր Քենեդիի պատվին, որը այդ պաշտոնին էր 1963-ից 1975 թվականներին ։ Գրողների սսոցիացիայի անդամները անվանակարգում են լիգայի խաղացողին, իսկ հետո ասոցիացիայի մոտավորապես 150 անդամների միջև ընթանում է քվեարկություն։ Այն խաղացողը, որը հավաքում է քվեների առավելագույն քանակը, արժանանում է մրցանակին ։ Մրցանակը՝ որպես օրենք, շնորհվում է այն մարդուն, որը առավելագույն բարեգործական ներդրումն է ունեցել հանրության մեջ։ Օրինակ Քևին Գառնեթը 2006 թվականի մրցանակը ստացել է Կատրինայի փոթորկի զոհերին 1,2 միլիոն ԱՄՆ դոլար տրամադրելու համար ։
Տիտղոսի ներկա տիրողը համարվում է հարձակվողի դիրքում խաղացող «Կլիվլենդ Կավալիերս» ակումբի խաղացող Լեբրոն Ջեյմսը։ Հիմնադրման պահից մրցանակը շնորհվել է 35 անգամ։ «Դետրոյթ Փիստոնս» ակումբի խաղացողների կողմից ձեռք է բերվել 5 մրցանակ։ Մրցանակը միայն 1985/1986 մրցաշրջանին է շնորհվել միանգամից երկու խաղացողին՝ Մայքլ Կուպերին և Ռորի Սփերոուին։ Վլադե Դիվացը, Դիկեմբե Մուտոմբոն, Սթիվ Նեշը, Սեմուել Դալեմբերը տիտղոսը տիրողներն են, որոնք ծնվել են ԱՄՆ-ի տարածքից դուրս։ Մուտոմբոն միակ խաղացողն է, ով արժանացել է մրցանակին երկու անգամ։ Ֆրենկ Լեյդենը և Ջո Օ’Տուլը մրցանակակիրների ցանկի մեջ միակ ոչ խաղացողներն են։ Լեյդենը արժանացել է մրցանակին 1983/1984 մրցաշրջանին, երբ եղել է «Յութա Ջազ» ակումբի գլխավոր մարզիչ ։ Օ’Տուլը արժանացել է մրցանակին 1994/1995 մրցաշրջանին, երբ եղել է «Ատլանտա Հոքս» ակումբի ֆիզիկական պատրաստվածության մարզիչը ։
Արտաքին հղումներ
Կատեգորիա:Բասկետբոլ Կատեգորիա:NBA
Զավոդսկոե (գյուղ, Վելիկա-Պիսարևկայի շրջան)
Զավոդսկոե (Заводське), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Զավոդսկոե գյուղում բնակվում էր 295 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Դուտինխեմ
Դուտինխեմ (Doetinchem ), համայնք Նիդերլանդների Խելդերլանդ մարզում։ Տարածքը 79,14 կմ² է, բնակչությունը՝ 56.100 (2011 թ.)։ Մեկ շնչի տարեկան միջին եկամուտը 12.700 եվրո է։
Կատեգորիա:Խելդերլանդի համայնքներ
Զուբկի (գյուղ, Վելիժսկի շրջան)
Զուբկի (Зубки), գյուղ Ռուսաստանի, Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Պոդլեսիե (գյուղ, Կրասիլովի շրջան)
Պոդլեսիե (Підлісся), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Պոդլեսիե գյուղում բնակվում էր 41 մարդ։ Բնակավայրը զբաղեցնում է 0,336 կմ² տարածք։ Բնակչության խտությունը կազմում էր 122,02 մարդ/կմ²։
Ֆյուրտ
Պատմություն
800 թվականին Ռեգնից (Rednitz) և Պեգնից(Pegnitz) գետերի հովտում կազմավորվել է առաջին բնակավայրը։ Քաղաքի մասին առաջին հիշատակումները վերագրվում են 1007 թվականին, երբ Հենրիխ 2-րդ կայսրը այս տարածքը նվիրաբերեց Բամբերգի (Bamberg) եպիսկոպոսներին՝ որպես նստավայր։ Քաղաքն ավերվել է Երեսնամյա պատերազմի ընթացքում։
1632 թվականին Գուստավ 2-րդ Ադոլֆն այստեղ կառուցում է իր հիմնական բնակարանը. 1634 թվականին քաղաքը հրկիզվում է խորվաթների կողմից։ 1792 թվականին Ֆյուրտն անցնում է Պրուսիային (Preußen), ինչն էապես դրական ազդեցություն է թողնում քաղաքի զարգացման վրա։ 1806 թվականին քաղաքն անցնում է Բավարիայի ենթակայության տակ և արդեն 1818 թվականին ստանում է քաղաքի կարգավիճակ։
14-րդ դարի ավարտին Ֆյուրտը բնակեցվում է հրեաներով, ովքեր Նյուրնբերգ քաղաքից փախել էին իրեց դեմ կազմակերպված զանգվածային ակցիաների պատճառով (հրեաները ենթարկվում էին ազգային և կրոնական խտրականության)։ Քաղաքում հրեաների մի զանգվածային համայնք գոյություն է ունեցել գրեթե 5 դար։
Երկրորդ համաշխարհային պատերազմի տարիներին քաղաքը գրեթե չի ավերվել։ Դասվել է Գերմանիայի այն քիչ քաղաքների շարքին, որոնք որպես պատմական արժեք գրեթե ամբողջությամբ են պահպանված։ Դաշնակիցները չեն ռմբակոծվել քաղաքի հրեական համայնքի փախստականների խնդրանքով։
2007 թվականին նշվել է քաղաքի 100-ամյակը։
Քաղաքը հայտնի է իր ֆուտբոլային ակումբով՝ «Գրոյթեր Ֆյուրտ» (SpVgg Greuther Fürth), որը հիմնադրվել է 1903 թվականին։ 2011—2012 թվականների մրցաշրջանի ընթացքում կարողացել է ձեռք բերել Բունդեսլիգաում (Fußball-Bundesliga) խաղալու իրավունք։
Քաղաքային շրջաններ
Ֆյուրտ քաղաքն ու իր ենթաքաղաքները կազմված են 20 շրջաններից։
Ծանոթագրություններ
Կատեգորիա:Գերմանիայի քաղաքներ
Կլապեյրոն-Կլաուզիուսի հավասարում
Կլապեյրոն-Կլաուզիուսի հավասարում (ֆրանսիացի ֆիզիկոս Բենուա Պոլ Էմիլ Կլապեյրոնի և գերմանացի ֆիզիկոս Ռուդոլֆ Կլաուզիուսի անունով), առնչություն ֆազային հավասարակշռության մեջ գտնվող թերմոդինամիկական համակարգի ճնշման և ջերմաստիճանի փոփոխությունների միջև որտեղ p-ն ճնշումն է, T-ն ջերմաստիճանը, q-ն ֆազային անցման (թաքնված) ջերմությունը, V_1-ը, V_2-ը առաջին և երկրորդ ֆազերում մեկ մասնիկին բաժին ընկնող ծավալը։ Առաջին կարգի ֆազային փոխարկումների ժամանակ Կլապեյրոն-Կլաուզիուսի հավասարումն արտահայտում է սուբլիմացման, եռման, հալման և այլ ջերմաստիճանների կախումը ճնշումից։
Պերվոմայսկի (Աբինսկի շրջան)
Պերվոմայսկի (Первомайский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Կլապեյրոն-Կլաուզիուսի հավասարում
Կլապեյրոն-Կլաուզիուսի հավասարումը ֆազերի հավասարակշռության կորի դիֆերենցիալ հավասարումն է։
Կատեգորիա:Հավասարումներ Կատեգորիա:Թերմոդինամիկա
Պերվոմայսկի (Աբինսկի շրջան)
Բնակչությունը 2010 թվականին գրանցված տվյալներով կազմում էր 258 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Աբինսկի շրջանի բնակավայրեր
Սանտա Կարմեն
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Բակ (Ջանիկի գավառ)
Բակ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ալեքսանդրա Խոխլովա
Ալեքսանդրա Սերգեևնա Խոխլովա (Aleksandra Sergeyevna Khokhlova, ծնյալ՝ Ալեքսանդրա Սերգեևնա Բոտկինա, Александра Сергеевна Хохлова, ), ռուսական կայսրության և խորհրդային դերասանուհի, թատրոնի ռեժիսոր, գրող և մանկավարժ։
Կենսագրություն
Բժիշկ Սերգեյ Բոտկինի (1859–1910) և Ալեքսանդրա Պավլովնա Բոտկինայի (ծնյալ՝ Տրետյակովա, 1867–1959) դուստր Ալեքսանդրան ծնվել է Բեռլինում, որն այն ժամանակ Գերմանական կայսրությունում էր։ Անաստասյա անունով քույր է ունեցել և հանդիսացել բարերար և արվեստի հովանավոր Պավել Տրետյակովի թոռնուհին։ 1914 թվականին ամուսնացել է ռուս դերասան Կոնստանտին Խոխլովի հետ, որից Սերգեյ անունով որդի է ունեցել։
Դերասանությունից և ռեժիսորությունից բացի Խոխլովան Կուլեշովի հետ նաև դասախոսել է պետական ինստիտուտում։ 1935 թվականին ճանաչվել է Ռուսաստանի Դաշնության վաստակավոր արտիստ ։
Ամուսնու հետ հրատարակել է «Հիսուն տարի կինոյում» հուշագրությունը ։
Մահացել է Մոսկվայում 87 տարեկանում ։
արտաքին հղումներ
Կատեգորիա:Նովոդևիչյան գերեզմանատանը թաղվածներ Կատեգորիա:Խորհրդային դերասանուհիներ Կատեգորիա:Խորհրդային կինոռեժիսորներ Կատեգորիա:Ռուս դերասանուհիներ Կատեգորիա:Համր կինոյի դերասաններ Կատեգորիա:Կինոռեժիսորներ Կատեգորիա:Կին սցենարիստներ Կատեգորիա:Մանկավարժներ այբբենական կարգով Կատեգորիա:20-րդ դարի դերասանուհիներ
Կաճառ (տարեգիրք)
«Կաճառ», համանուն գիտական կենտրոնի տարեգիրքը։
Պատմություն
Լույս է տեսնում 2006 թվականից (առաջին 8 ամիսը՝ գիտ-հասարակական ամսաթերթ) Ստեփանակերտում։ Գլխավոր խմբագիր՝ Մհեր Հարությունյան։
(4586) Գանվոր
(4586) Գանվոր (Gunvor), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,305559 ա. մ., առավելագույնը մոտենում է 2,1252 ա. մ. հեռավորության վրա և հեռանում 2,4859 ա. մ. ։ Արեգակի շուրջ մեկ ամբողջական պտույտ է կատարում 1278,68 երկրային օրվա ընթացքում, իր ուղեծրով շարժվելով միջինում 0,28154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թխկի կեղծսոսիատերև
Թխկի կեղծսոսիատերև, խիտ, լայն էլիպսանման պսակով, 25-30 մ բարձրությամբ ուղղաձիգ ծառ է։
Կենսաբանական նկարագիր
Բունը շատ գեղազարդ է՝ շնորհիվ իր մերկության ու բաց մոխրագույն կամ մոխրասպիտակավուն գույնի, որն առաջանում է ծեր հասակում, կեղևի անջատման հետևանքով։ Տերևները գեղազարդ են, խոշոր՝ մինչև 20 սմ երկարության, հինգ բլթականի, վերին մասում փայլուն, մուգ կանաչ գույնի, իսկ ստորին մասում՝ գորշավուն կամ սպիտակավուն, երբեմն կարմրավուն, որոնք առանձնակի շուք են հաղորդում տնկարկներին։ Ծաղիկները մանր են անշուք, գորշավուն կամ սպիտակավուն, երբեմն կարմրավուն։ Կեղծսոսիատերև թխկին ցրտադիմացկուն է, խոնավասեր, ստվերատար, տուժում է օդի չորությունից, նախընտրում է սննդանյութերով հարուստ, հզոր հողեր, արագաճ է, հաջողությամբ բազմանում է սերմերով։
Տարածվածություն
Բնության մեջ աճում է Փոքր Ասիայում, Հարավային Եվրոպայում, Կովկասում և Կարպատներում։
Օգտագործում
Ունի բազմաթիվ արժեքավոր պարտիզային ձևեր, որոնք աչքի է ընկնում տերևների խայտաբղետությամբ ու երանգներով և լայն կիրառություն են ստացել կանաչապատման տարբեր տիպերում ու կարգերում։ Հայաստանում նպատակահարմար է օգտագործել կիսանապատային և նախալեռնային գոտիների փողոցային տնկարկներում, զբոսայգիներում, անտառպուրակներում ու հանգստի գոտիներում։
Գրականություն
Կատեգորիա:Թխկազգիներ
Դոնգեն (համայնք)
Դոնգեն (Dongen ), համայնք Նիդերլանդների Հյուսիսային Բրաբանտ մարզում։ Տարածքը 29,34 կմ² է, բնակչությունը՝ 25.147 (2011 թ.)։ Մեկ շնչի տարեկան միջին եկամուտը 12.900 եվրո է։
Կատեգորիա:Հյուսիսային Բրաբանտի համայնքներ
Իվանովկա (գյուղ, Վելիկա-Պիսարևկայի շրջան)
Իվանովկա (Іванівка), գյուղ Ուկրաինայի Սումիի մարզի Վելիկա-Պիսարևկայի շրջանում։ Բնակավայրը նախկինում նաև անվանվել է Յանի-Սալա։ Հիմնադրվել է 1698 թվականին։
2001 թվականի տվյալներով Իվանովկա գյուղում բնակվում էր 1 503 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1698 թվականին հիմնադրված բնակավայրեր
Ռադոստնոե (գյուղ, Կրասիլովի շրջան)
Ռադոստնոե (Радісне), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Ռադոստնոե գյուղում բնակվում էր 954 մարդ։ Բնակավայրը զբաղեցնում է 3043 կմ² տարածք։ Բնակչության խտությունը կազմում էր 313,51 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր Կատեգորիա:1966 թվականին հիմնադրված բնակավայրեր
Զուբկովո (գյուղ, Գագարինսկի շրջան)
Զուբկովո (Зубково), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Ռոն (Բուշ դյու Ռոնի գավառ)
Ռոն (Rognes), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2008 թվականի դրությամբ կազմում է 4606 մարդ, բնակչության խտությունը` 78.98 մարդ/կմ²։ Բնակավայրը զբաղեցնում է 58.32 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 3019 աշխատունակ (15-64 տարեկան) բնակիչ, որոնցից ակտիվ էին 2098-ը, իսկ ոչ ակտիվները` 921։ Ակտիվության ցուցանիշը կազմում է 69,5 %։ 2098 աշխատունակ մարդկանցից աշխատել է 1893 անձ (1041 տղամարդ և 852 կին)։ Գործազուրկ են եղել 205 անձ (118 տղամարդ և 87 կին)։ 921 անաշխատունակներից 331-ը եղել են աշակերտներ կամ ուսանողներ, 268-ը` թոշակառուներ, իսկ 322-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բարդաղ
Բարդաղ, Բարդողիմե, 14-րդ դարի 1-ին կեսի գրիչ և մանրանկարիչ։ Ստեղծագործել է Եղեգիսում (Սյունիք)։
Կենսագրություն
Աշակերտել է Խաչատուր Կեչառեցուն։ 1314–1315 թվականներին գրել և նկարազարդել է Ավետարան (ձեռագիր № 9721), նկարազարդել Հայրապետ գրիչի ընդօրինակած անթվակիր Ավետարանը (ձեռագիր № 4924, երկուսն էլ՝ Մատենադարան)։
Բարդաղի մանրանկարները (ավետարանիչների պատկերներ, խորաններ ու կիսախորաններ) կատարման եղանակով աղերսվում են որմնանկարչության, զարդաքանդակների, հատկապես՝ խաչքարերի արվեստին։
Պիրրի
Խոսե Մարտինես Սանչես (José Martínez Sánchez ավելի հայտնի է որպես Պիրրի), իսպանացի ֆուտբոլիստ, կիսապաշտպան։ Գրեթե իր ողջ ֆուտբոլային կարիերան անցկացրել է Ռեալ Մադրիդում։
Կարիերա
Ռեալի երկար տարիների ֆուտբոլիստ և ավագ։ Հաջողությամբ հանդես է եկել ինչպես կիսապաշտպանության, այնպես էլ խաղարկողի դիրքում։ Պիրրին կարիերան սկսել է հարձակվողի դիրքում, այնուհետև հաջող սկսեց հանդես գալ նաև կիսապաշտպանության և կենտրոնական պաշտպանի դիրքերում։ Պիրրիի տիտղոսները բավական տպավորիչ են՝ 8 հաղթանակ Լա Լիգայում, 3-ը՝ Իսպանիայի գավաթում, 1-ը՝ Չեմպիոնների գավաթում (1966)։ 1966 - 1978 թվականներին Պիրրին հավաքականում անցկացրել է 44 հանդիպում։ Երկու անգամ նրան հրավիրել են Եվրոպայի հավաքական. 1970 թվականին Բենֆիկայի դեմ և 1973 թվականին Հարավային Ամերիկայի դեմ խաղերում։ Կարիերայի ավարտից հետո Պիրրին հետագայում ավարտեց նաև իր բժշկական կրթությունը և սկսեղ աշխատել Ռեալում որպես բժիշկ։ Բոլոր մրցաշարերում միասին Պիրրին Ռեալի կազմում խփել է 210 գոլ։ 1970 թվականին ճանաչվել է Իսպանիայի լավագույն ֆուտբոլիստ։ Կարիերան ավարտել է Մեքսիկայում, որտեղ պատմության ընթացքում ճանաչվել է ամենաթանկ ֆուտբոլիստը։
Հավաքականում
1966 թվականից 1978 թվականը հավաքականում անցկացրած տարիներին Պիրրին անցկացրել է 41 խաղ և խփել 16 գոլ։
Արտաքին հղումներ
Կատեգորիա:Մարտի 11 ծնունդներ Կատեգորիա:1945 ծնունդներ Կատեգորիա:Իսպանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ
Poker Face (երգ, Լեդի Գագա)
«Poker Face» (անթափանց, անկիրք դեմք, արտասանվում է «պոկըֆեյս»), ամերիկացի երգչուհի Լեդի Գագայի երգը նրա դեբյուտային «The Fame» ալբոմից։ Երգը նրա «The Fame» ալբոմի երկրորդ սինգլն է, որը թողարկվել է 2008 թվականի վերջին, իսկ որոշ երկրներում՝ 2009 թվականի սկզբին։
Երգի տեքստում երկիմաստ արտահայտություններով խոսվում է ազգականների միջև սեքսի և ազարտային խաղերի թեմայի մասին ։
Քննադատների մեծամասնությունը երգը դրական են գնահատել։ Երգը հասել է համաշխարհային հաջողությունների և երկար ժամանակ գլխավորել է հիթ-շքերթներ ավելի քան 20 երկրներում, ներառյալ ԱՄՆ-ն, Ավստրալիան, Մեծ Բրիտանիան, Ռուսաստանը, Կանադան և մի շարք եվրոպական երկրներ։ «Poker Face» երգը ներկայացվել է մի շարք անվանակարգերի Գրեմմիի 52-րդ մրցանակաբաշխության ժամանակ և ստացել է մրցանակ «Լավագույն պարային ստեղծագործություն» անվանակարգում ։ «Rolling Stone» ամսագիրը տեղադրել է երգը «2000-ականների առաջին տասնամյակի լավագույն 100 երգեր» ցանկի 96-րդ հորիզոնականում ։
Ստեղծագործության ստեղծումը
«Poker Face»-ը գրել են RedOne-ը և Լեդի Գագան, իսկ պրոդյուսերն է եղել RedOne-ը ։ Գագան հարցազրույցի ժամանակ հաստատել է, որ երգը գրվել է իր կողմից որպես փոփ-երաժշտություն և նվիրվում է նրա ռոք-ն-ռոլային ընկերներին։ Նա նաև ասել է, որ հիմնական մտքերը եղել են սեքսը և ազարտային խաղերը ։ Անգլիական «Daily Star» ամսագրին տված հարցազրույցի ժամանակ Գագան նշել է, որ երգը «շատ երևույթների մասին։ Ես խաղում եմ փողի համար, բայց ես հանդիպել եմ շատ տղաների, որոնք իսկականից շատ են տարված սեքսով, խմիչքով և ազարտային խաղերով, և ես ուզում էի գրել երգ, որը դուր կգար իմ ընկերներին» ։ «Rolling Stone» ամսագրին տված հարցազրույցի ժամանակ Գագային հարցրել են «bluffin' with my muffin» արտահայտության մասին երգում, նա ասել է, որ դա եղել է «վագինա» բառի փոխաբերությունը։ Նա բացատրել է, որ.
«Ակնհայտ է, որ „poker face“-ը իմ կատվիկին։ Ես վերցրել եմ այդ տողերը իմ գրած մի երգից, որն այդպես էլ չեմ հրապարակել, այն կոչվում է „Blueberry Kisses“: Այն աղջկա մասին է, որը երգում է իր տղամարդուն այն մասին, թե ինչքան ուժեղ է ուզում, որ նա „իջնի ներքև“, և ես ուղղակի վերցրել եմ տեքստը այդտեղից» ։
Երգ և տեքստ
Կոմպոզիցիոն առումով «Poker Face» երգը ռիթմիկ դենս-փոփ ստեղծագործություն է, որը հաջորդում է Գագայի «Just Dance» սինգլի պարային տրամադրությանը։ Սակայն «Poker Face»-ը տարբերվում է «Just Dance»-ից (որի հիմքը էլեկտրոփոփ ոճն է) նրանով, որ ունի ավելի «խավար հնչողություն», հնչեղ վոկալը կրկներգում և փոփային հուք, բայց միաժամանակ միավորում է «Just Dance»-ի սինթեզատորային հնչողությունը և ավելի պարային-ուղղորդող բիթը, ինչպես հաջորդ «LoveGame» սինգլում ։ «Billboard»-ից Քերի մեյսոնի կարծիքով՝ ստեղծագործությունը «դուրս է քաշում մետրոյից ակումբային տեսարանը դեպի Նյու-Յորք, ուղիղ դեպի FM-դիապազոն՝ դրանով իսկ չկորցնելով իր համարձակությունը և հանդգնությունը» ։ Համաձայն հրապարակված «Musicnotes.com»-ի կողմից նոտային թերթերի՝ երգը ձայնագրված է միջին տեմպում, րոպեում 120 հարված, Ֆա-դիեզ-մինոր տոնայնությամբ։ Երգն սկսվում է էլեկտրոնիկ ակորդներից և հուքերից, որտեղ արտասանվում է «Mum-mum-mum-mah»: Ակորդների հերթականությունը հետևյալն է՝ G♯m–G♯m–E–F♯, իսկ հետո կրկներգում՝ G♯m–E–B–F♯ :
Երաժշտական տեսահոլովակ
Երգի տեսահոլովակը նկարահանել է ռեժիսոր Ռեյ Քեյը Էնթոնի ՄԵնդլերի օգնությամբ ։ Նկարահանումները անցկացվել են bwin «PokerIsland» շքեղ վիլլայում ։ Երգի պրեմիերան կայացել է 2008 թվականի հոկտեմբերի 22-ին։ Տեսահոլովակի պրեմիերան կայացել է 2008 թվականի հոկտեմբերի 22-ին։ Տեսահոլովակի սկզբում Գագան դուրս է գալիս լողավազանից սև լողազգեստով և դիմակով, ավելի ուշ նա նետում է դիմակը և սկսում է երգել երգը ։ Պարային տեսարաններում նա հայտնվում է փիրուզագույն լողազգեստով։ Տեսահոլովակի ընթացքում Գագան այցելում է երեկույթներ, որտեղ նրան փորձում են հաղթել պոկերով շորերը հանելու պայմանով։ Տեսահոլովակն արժանացել է շատ մրցանակների։ 2009 թվականի հունիսի 21-ին այն «MuchMusic Video Awards 2009» մրցանակաբաշխության ժամանակ ստացել է մրցանակ «Լավագույն միջազգային տեսահոլովակ» անվանակարգում, MTV-ի «Video Music Awards 2009» մրցանակաբաշխության ժամանակ ներկայացվել է 4 անվանակարգում, իսկ «Paparazzi» երգը 5 անվանակարգում՝ «Լավագույն տեսահոլովակ», «Լավագույն կանացի տեսահոլովակ», «Լավագույն փոփ տեսահոլովակ», «Լավագույն նոր արտիստ», և հաղթել է «Լավագույն նոր արտիստ» անվանակարգում։
Կենդանի կատարումներ
«Poker Face» երգը կատարվել է շատ շոուներում և հանդիսություններում՝ ներառյալ «AOL Sessions»-ը, «Cherrytree House of Interscope Records»-ը , նաև MTV հեռուստաալիքի հանդիսություններում ։ Երգը կատարվել է ինչպես պաշտոնական, այնպես էլ ակուստիկ տարբերակով։ «The Fame Ball Tour» համերգային շրջագայության և «The Monster Ball Tour» մրցանակաբաշխության սկզբում կատարվել են երկու տարբերակներն էլ, իսկ 2010 թվականի փետրվարի 18-ից «The Monster Ball Tour» համերգային շրջագայության համերգների ժամանակ՝ միայն պաշտոնական տարբերակներով։
Իր կատարումներից մեկի ժամանակ Գագան այն կատարել է դաշնամուրով, որը պատրաստված են եղել պլեքսոգլասից, իսկ ներքին պարունակությունը կազմված է եղել պղպջակներից։ Հենց Գագայի հագին եղել է տարբեր տրամագծերով թափանցիկ պղպջակներից պատրաստված զգեստ։ Կատարման ժամանակ նրա մոտ կանգնած է եղել մանեքեն «Poker Face» տեսահոլովակից ։ 2009 թվականի ապրիլի 1-ին Լեդի Գագան կատարել է «Poker Face-ը» հեռուստատեսային «Fox» հեռուտաալիքի «American Idol» շոուի ժամանակ։ Ելույթն սկսվել է նրանով, որ Գագան նստած է պղպջակներով լցված պլեքսոգլասե դաշնամուրի վրա, լողում է վարդագույն գույնի շողերի մեջ։ Երկրորդ քառատողը նա սկսում է երգել Բետ Միդլեր ոճով ջութակների ուղեկցությամբ։ Ակուստիկ տարբերակը կատարվել է «BBC» հեռուստաալիքի «Live & In-Session» հեռուստահաղորդման ժամանակ՝ 2009 թվականի ապրիլի 19-ինа : Բացի այդ նա կատարել է «Poker Face»-ը Միացյալ Թագավորությունում «Paul O’Grady Show»-ում։ Սկզբից նա կատարել է ակուստիկ տարբերակը, այնուհետև սոանցել է սովորական տարբերակին, և «Friday Night with Jonathan Ross»-ի ռոք-տարբերակին ։ «Poker Face»-ի և «LoveGame»-ի ռեմիքսային տարբերակները կատարվել են 2009 թվականի «MuchMusic Video Awards» մրցանակաբաշխության ժամանակ։
Արտաքին հղումներ
Կատեգորիա:Լեդի Գագայի սինգլներ Կատեգորիա:Billboard Hot 100 գլխավորած սինգլներ Կատեգորիա:ԼԳԲՏ երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Պերվոմայսկի (գյուղ, Կոլոմենսկի շրջան)
Պերվոմայսկի (Первомайский), գյուղ Ռուսաստանի Մոսկվայի մարզի Կոլոմենսկի շրջանի կազմում։
Գալյա (ֆիլմ)
«Գալյա» («Галя»), 1940 թվականի խորհրդային ֆիլմ, որն էկրան չի բարձրացել։
Բրուտի տղան
Բրուտի տղան, պատմվածք, Ակսել Բակունցի՝ հրատ․ թվականը՝ 1931, ինքնակենսագրական գործերից։
Գալյա (ֆիլմ)
Սյուժե
Ֆիլմը պատմում է լենինգրադցի տաղանդավոր աղջկա՝ Գալյայի մասին, որն ավարտում է իր քանդակագործ հոր անավարտ աշխատանքը, որը մեկնել է մասնակցելու խորհրդա-ֆիննական պատերազմին։
Պերվոմայսկի (գյուղ, Կոլոմենսկի շրջան)
Բնակչությունը 2005 թվականին գրանցված տվյալներով կազմում էր 1152 մարդ։
Գալյա (ֆիլմ)
Ֆիլմի ճակատագիրը
«Նկարահանված և արտադրության կողմից կասեցված ֆիլմերի ցանկում (1940) նշվում է, որ ֆիլմն ավարտվել է արտադրությամբ։ Էկրան չի բարձրացել սցենարի և ռեժիսորական աշխատանքի ցածր գաղափարա-գեղարվեստական որակի պատճառով ։
Բրուտի տղան
Ընդհանուր տեղեկություններ
«Բրուտի տղան» Բակունցի ինքնակենսագրական պատմվածքներից է։ Առաջին դեմքով պատմողը թե՛ պատմվածքի հերոսներից է, թե՛ միաժամանակ իրական հեղինակը։ Անդոն Բակունցի հորեղբոր՝ բրուտ Ավագի թոռն է։ Նրա հայրը՝ Մուխանը, նույնպես բրուտագործությամբ է զբաղվել։ Պատմվածքում Ավագի թոռը դարձել է նրա որդին։ Ստեղծագործության մեջ Բակունցն ոչինչ չի ասում իր և Անդոյի ազգակցական կապի մասին։ Իրականությունն այն է, որ Անդոն ուսումը թողել էր կիսատ, Գորիսում աշխատել որպես էլեկտրամոնտյոր, մասնակցել է հեղափոխական շարժմանը։ Այնուհետև տեղափոխվել է Բաքու, երկու անգամ ամուսնացել․ առաջին կնոջից ունեցել է մի դուստր, երկրորդից՝ երկու որդի։ Մինչև կյանքի վերջին տարիները Անդոն բնակվում էր Բաքվում՝ մեկ-մեկ էլ այցելելով ծննդավայր Գորիս։ Պատմվածքում հիշատակված բոլոր վայրերը իրական են ։
Գալյա (ֆիլմ)
Ֆիլմի ճակատագիրը
ՀամԿ(բ)Կ ԿԿ պրոպագանդայի և ագիտացիայի վարչության պետի տեղակալ Դ. Ա. Պոլիկարպովի՝ արգելված ֆիլմերի մասին տեղեկանքում նշված է, որ ֆիլմն արգելվել է ՀամԿ(բ)Կ ԿԿ հանձնաժողովի կողմից «ֆինների հետ պատերազմի ժամանակ մեր թիկունքի ոչ ճշմարիտ ցուցադրման» պատճառով։ Որպես թիկունքի կյանքի տիպիկ օրինակ՝ պատկերված է մելոդրամատիկ պատմությունը քանդակագործի ընտանիքում, որը զորակոչվել է ռազմաճակատ։ Քանդակագործի փոքրիկ դուստրը դառնում է տան տիրուհին, աշխատում է տատիկին պահելու համար» ։
Գրականություն
Կատեգորիա:Խորհրդային ֆիլմեր Կատեգորիա:1940 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր
Բրուտի տղան
Գաղափարական բովանդակություն
«Բրուտի տղան» պատմվածքում հեղինակը մեծ վարպետությամբ է ներկայացնում հայրենի բնությունը, հայ գեղջուկի միամտության ու հոգու գեղեցկությունը, աշխատավոր մարդու հոգեկան արժանիքները։ Եվ այդ հնարանքների միջոցով է բացահայտվում պարզ հոգիների գեղեցկությունը, լեռնային Հայաստանի գեղեցկության ինքնատիպ ընկալումը, որը մի հազվագյուտ աշխարհ է և այդ աշխարհում, այդ բնության մեջ մշակվում են չքնաղ երազներ ու հրաշք պատմություններ՝ բույսերի, կենդանիների և մարդկանց մասին։ «Պարզ» նկարագրությունների մեջ էլ հեղինակը դնում է հոգեբանական և կյանքի բարդ արձագանք ։
Ծանոթագրություններ
Կատեգորիա:Վիքիպեդիա:ԵՊՀ ԻՄ հոդվածներ 2023 Կատեգորիա:Ակսել Բակունցի ստեղծագործություններ Կատեգորիա:1931 ստեղծագործություններ
Աստերոիդների ցանկ (176001-176100)
Աստերոիդների ցանկ (175901-176000) * Աստերոիդների ցանկ * Աստերոիդների ցանկ (176101-176200)
|}
Լուգովկա (գյուղ, Վելիկա-Պիսարևկայի շրջան)
Լուգովկա (Лугівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Լուգովկա գյուղում բնակվում էր 439 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Արամ Իսաբեկյան
Արամ Իսաբեկյան, հայ նկարիչ, ՀՀ արվեստի վաստակավոր գործիչ (2002), Հայաստանի ժողովրդական նկարիչ (2019) ։
Էդուարդ Իսաբեկյանի և Արփենիկ Նալբանդյանի որդին է։
Կենսագրություն
1976 թվականին ավարտել է Երևանի գեղարվեստա-թատերական ինստիտուտը։ 1980 թվականից դասավանդել է նույն ինստիտուտում (1990-1994 թվականներին` պրոռեկտոր), 1994 թվականից Երևանի գեղարվեստի ինստիտուտի (2000 թվականից` Երևանի գեղարվեստի պետական ակադեմիա) ռեկտոր, (2003 թվականից՝ պրոֆեսոր)։ 2003, 2008, 2013 և 2017 թվականներին վերընտրվել է ակադեմիայի ռեկտորի պաշտոնում ։ 1982 թվականից Հայաստանի նկարիչների միության և ՅՈւՆԵՍԿՕ-ի Նկարիչների միջազգային ընկերության անդամ է։
Ստեղծել է նատյուրմորտներ, կոմպոզիցիաներ։ 1976 թվականից մասնակցել է համապետական և համամիութենական ավելի քան 200 ցուցահանդեսների։ Անհատական ցուցահանդեսներ է ունեցել Երևանում (1982, 1999, 2001, 2010, 2019), Էջմիածնում (1987), Փարիզում (1995, 1996, 1998), Հալեպում (1991), Կահիրեում, Լոնդոնում։ 2022 թվականին անհատական ցուցահանդես Հայաստանի Նկարիչների միություն ում՝ 70-ամյակին նվիրված։ 2002 թվականին դարձել է բնության և հասարակության մասին գիտությունների միջազգային ակադեմիայի իսկական անդամ, ակադեմիկոս։
Ստեղծագործությունները
Ճանապարհորդական տպավորությունների, կարդացածի և վերհուշերի արդյունք են հետևյալ ստեղծագործությունները՝
Արտաքին հղումներ
Կատեգորիա:1952 ծնունդներ Կատեգորիա:Երևան քաղաքում ծնվածներ Կատեգորիա:Հայ նկարիչներ Կատեգորիա:Սեպտեմբերի 26 ծնունդներ Կատեգորիա:ՀՀ արվեստի վաստակավոր գործիչներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Մովսես Խորենացու մեդալակիրներ Կատեգորիա:ՀՀ ժողովրդական նկարիչներ
Ալեքսանդր ՄաքՆիկոլ
Ալեքսանդր «Ալեքս» ՄաքՆիկոլ (Alexander MacNicoll, ), ամերիկացի դերասան։
Կարիերա
Դերասանական կրթությունը ստացել է Փենսիլվանիայի Դեսեյլս համալսարանում։ 2013 թվականից սկսած նկարահանվում է ամերիկյան հեռուստասերիալներում և ֆիլմերում ։ 2014 թվականից «Ակնհայտ» ֆիլմումմարմնավորել է երկրորդական Քոլթոնի կերպարը։ 2017 թվականին «13 պատճառ՝ ինչու» հեռուստասերիալում կատարել է Փիթեր Սթենդալի կերպարը ։ 2019 թվականին Նեթֆլիքսի բնօրինակ «Հասարակությունը» հեռուստասերիալում կատարել է Լյուք Հոբլուքի դերը ։
Արտաքին հղումներ
Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի ամերիկացի դերասաններ
Աշոկա Մեծ
Աշոկա Մեծ (अशोक,, «[ծնված] առանց ցավի») - Մաուրիների կայսրության արքա մ.թ.ա 273 - մ.թ.ա. 232 թթ.։ Իրեն է ենթարկել Հարավային Ասիայի զգալի մասը՝ Աֆղանստանից մինչև Բենգալիա։ Հայտնի է որպես բուդդիզմի տարածող։ Թողել է բազմաթիվ հուշարձաններ։ Իրականացրել է մի շարք բարեփոխումներ։ Խրախուսում էր ոռոգման համակարգերի կառուցումը և բժշկության զարգացումը, կառուցում էր ճանապարհներ և քարավան-սարայներ, մեղմացրել է արդարադատության համակարգը։
Մ.թ.ա. մոտ 260 թ. Աշոկան կործանարար պատերազմ է մղում Կալինգա նահանգի (այժմ՝ Օդիշա) դեմ։ Նա նվաճում է Կալինգան, ինչն իր նախնիներից ոչ ոք (սկսած Չանդրագուպտա Մաուրյայից) չէր արել։ Իր թագավորության գլխավոր կենտրոնը գտնվում էր Մագադհայում (այժմ՝ Բիհար)։ Աշոկան Կալինգայի պատերազմի զանգվածային սպանություններին ականատես լինելուց հետո ընդունում է բուդդայականությունը, որը նա մղել էր իր նվաճողական ձգտման պատճառով։ «Աշոկան անդրադարձավ Կալինգայի պատերազմին, որն ըստ որոշ տվյալների ունեցել է ավելի քան 100,000 զոհ և 150,000 աքսորյալ»։ Աշոկան աստիճանաբար ընդունեց բուդդայականությունը սկսած մ.թ.ա. 263 թ. վերջերից։ Ավելի ուշ նա նվիրվում է Ասիայում բուդդայականության քարոզին և ստեղծում արձաններ, որոնք պատկերում էին Գաուտամա Բուդդայի կյանքում տեղ գտած մի քանի նշանակալից դեպքեր։ Աշոկան բուդդայականությունը դիտարկում էր որպես մի ուսմունք, որը կարող էր մշակութային հիմք հանդիսանալ քաղաքական միասնության համար։ Աշոկան այժմ հիշվում է որպես մարդասեր կառավարիչ։ Կալինգայի հրովարտակում նա իր ժողովրդին դիմում է որպես իր «երեխաներ» և նշում, որ լինելով հայր նա իրենց լավն է ցանկանում։
Վաղ կյանք
Աշոկան ծնվել է Մաուրյանների կայսեր Բինդուսարայի և իր կնոջ՝ համեմատաբար ցածր դասի պատկանող Դհարմանյի ընտանիքում։ Նա Չանդրագուպտա Մաուրիայի թոռն էր, Մաուրյան դինաստիայի հիմնադիրը։ Ավադանայի արձանագրություններում նշվում է, որ նրա մայրը թագուհի Սուբհադրանգին էր։ Ըստ Աշոկավադանայի՝ Շամպա քաղաքի Բրահմինի դուստրն էր ։ Կայսրուհի Սուբհանդրագին բրահմացի էր, Աջիվիկա աղանդից, և նա հարմար թեկնածու էր կայսր Բինդուսարայի համար։ Չնայած պալատական խռովությունները հեռու էին պահում նրան կայսրից, բայց երբ ամեն ինչ խաղաղվեց, նա որդի լույս աշխարհ բերեց։ Նրա բացականչությունից էլ («Այժմ վշտացած չեմ») Աշոկան ստացել է իր անունը։ Դիվյավադանան պատմում է նմանատիպ պատմություն, բայց թագուհու անունը նշում է որպես Ջանապադակալյանի ։
Աշոկան մի քանի ավագ զարմիկ ուներ, բոլորն էլ իր խորթ եղբայրներն էին Բինդուսարայի մյուս կանանցից։ Նրա կռվարար հատկանիշները ակնհայտ էին վաղ հասակից, և նա անցնում է թագավորական զինվորական ծառայության։ Նա հայտնի էր որպես ահեղ որսորդ, և ըստ լեգենդի, նա առյուծ է սպանել փայտե ձողով։ Իր սարսափազդու մարտիկի և անսիրտ գեներալի համբավի պատճառով նա ուղարկվում է Մաուրյան թագավորության Ավանտի նահանգ՝ տեղի անկարգությունները ճնշելու համար ։
Ծանոթագրություններ
Կատեգորիա:Հնդկաստանի թագավորներ
Հաշվողական տեխնիկան և հավողական համակարգերը Հայաստանում
1960-ական թվականների սկզբին ձևավորվել են ինստիտուտի աշխատանքների հիմնական ուղղությունները՝ փոքր ու միջին ԷՀՄ-ների, իսկ 1960-ական թվականների վերջին՝ հատուկ հաշվողական համալիրների ու հատուկ նշանակության կառավարման ավտոմատացված համակարգերի ստեղծումը։ Հիմնական ուղղություններին զուգահեռ զարգացել են էլեկտրոնային ու կոնստրուկտոր, նախագծման, ծրագրավորման ու թեստային ապահովման, նախագծման ավտոմատացման, էլեկտրասնուցման և հիշողության համակարգերի, տեխնոլոգիական ապահովման և այլ ստորաբաժանումներ։ ԵՄՄԳՀԻ-ի ստեղծմանն ու կայացմանը մեծապես նպաստել են Վիկտոր Համբարձումյանը, Անդրոնիկ Իոսիֆյանը, տնօրեններ Սերգեյ Մերգելյանը և Ֆադեյ Սարգսյանը։ ԷՀՄ-ների և սարքերի փորձն, խմբաքանակների մշակման համար ԵՄՄԳՀԻ-ին կից ստեղծվել է փորձարարական գործարան, որը մինչև սարքերի զանգվածային արտադրությունն ապահովել է փորձն, նմուշների պատրաստումը, փաստաթղթերի և տեխնիկաների լուծումների վերջնամշակումը։ Ինստիտուտը սերտորեն համագործակցել է Մոսկվայի էլեկտրոնային հաշվող, տեխնիկայի ԳՀ կենտրոնի, ճշգրիտ մեխանիկայի ու հաշվող, տեխնիկայի ինստիտուտի և Ավտոմատ սարքավորումների ԳՀ-ի հետ։ Ինստիտուտի նախագծած ԷՀՄ-ները պատրաստվել են Կազանի ԷՀՄ-ների, Վիննիցայի ռադիոտեխ., Երևանի «էլեկտրոն» գործարաններում և այլուր։
Կատեգորիա:Տեխնիկա
Հաննա Ֆորսթեր
Հաննա Ջ․ Ֆորսթեր (Hannah J. Forster, ), գամբիացի իրավապաշտպան, 2001 թվականից առ այսօր Ժողովրդավարության և մարդու իրավունքների ուսումնասիրությունների աֆրիկյան կենտրոնի (ACDHRS) գործադիր տնօրեն, որը տեղակայված է Բանջուլում (Գամբիա)։
Կենսագրություն
Ֆորսթերը հաճախել է Սուրբ Հովսեփի նախապատրաստական դպրոց և միջնակարգ դպրոց ( հետագայում՝ Գամբիայի ազգային գրադարան)։
Կարճ ժամանակ գրասենյակային աշխատանք կատարելուց հետո աշխատել է Գամբիայի ազգային գրադարանում։ Այնուհետև նա ավարտել է Գանայի համալսարանը՝ գրադարանագիտության որակավորում ստանալու համար, այնուհետև Մեծ Բրիտանիայում ավարտել է Լաֆբորոյի համալսարանը (Լեսթերշիր)՝ գրադարանային գործ և տեղեկատվական գիտությունների բակալավրի կոչում։ Սուրբ Աննայի առաջադեմ ուսումնասիրության դպրոցում (Պիզա, Իտալիա) նա ստացել է Մարդու իրավունքներ և կոնֆլիկտների կառավարման մագիստրոսի կոչում ։
1990 թվականներին նա աշխատել է Ժողովրդավարությունների և մարդու իրավունքների ուսումնասիրությունների աֆրիկյան կենտրոնում : 2001 թվականի մարտի 11-ին Զոյա Տեմբոյի հանկարծակի մահից հետո Հաննա Ֆորսթերն է նշանակվել ինստիտուտի տնօրեն (մարտի 12) ։ Նշանակման պահին նա ինստիտուտի ամենաերկարակյաց աշխատողն էր։ Մինչ այդ պաշոնի ստանձնելը, նա Գամբիայի գրադարանի և տեղեկատվական ծառայության նախագահն էր եղել, որը պատասխանատու է Գամբիայի ազգային գրադարանի համար։
ACDHRS- ում իր աշխատանքից բացի, նա ներգրավված է եղել մի քանի այլ կազմակերպություններում։ 2006 թվականից նա Աֆրիկյան ժողովրդավարության ֆորումի նախագահն է և Ժողովրդավարության համաշխարհային շարժման ղեկավարման կոմիտեի անդամ և ժոողովրդավարությունների համայնքի և «Աֆրիկայի կանանց իրավունքների համերաշխության» խորհրդի անդամ : 1992 թվականից մինչև 2009 թվականները եղել է «Մարդու իրավունքների տեղեկատվության և փաստաթղթավորման համակարգերի» խորհրդատու ։ 2004-2010 թվականներին նա դասընթացներ է անցկացրել նաև Պրետորիայի համալսարանի (Պրետորիա, ՀԱՀ) Մարդու իրավունքների կենտրոնում։
Մրցանակներ
2007-ին նա ԱՄՆ Պետդեպարտամենտի կողմից ստացել է «Քաջության կանանց միջազգային մրցանակ», որը նրան է հանձնել Գամբիայում ԱՄՆ դեսպան Յոզեֆ Դ. Ստաֆորդը ։
2016 թվականի սեպտեմբերի 21-ին շնորհվել է Kairaba’ Prizeon ։
2019 թվականի հոկտեմբերի 20-ին Կամերունի Դուալա քաղաքում տեղակայված Կենտրոնական Աֆրիկայի մարդու իրավունքների պաշտպանների ցանց (REDHAC) կազմակերպությունը «Մարդու իրավունքների պաշտպանների համար արիության մրցանակ» է շնորհել Ժողովրդավարության և մարդու իրավունքների ուսումնասիրությունների աֆրիկյան կենտրոնի (ACDHRS) գործադիր տնօրեն տիկին Հաննա Ֆորսթերին՝ կազմակերպության ցանցի ստեղծման 10-ամյակի կապակցությամբ։ Իր պատասխան խոսքում՝ մեջբերելով Արիստոտելի «Մենք այն ենք, ինչ անընդհատ անում ենք։ Հետևաբար, կատարելությունը գործողություն չէ, այլ սովորություն» խոսքերը, նա ասել է․ «Մեր կոլեկտիվ աշխատանքով մենք ձգտում ենք ստեղծել Աֆրիկա, որտեղ չեն խախտվում մարդու իրավունքները, որն իրոք դարձել է սովորություն, ոչ թե պարզապես գործողություն» ։
Ընտանիք
Ֆորսթերն ամուսնացած է և ունի երեխաներ։
Արտաքին հղումներ
Կատեգորիա:Գամբիացիներ Կատեգորիա:Իրավապաշտպաններ Կատեգորիա:Ակտիվիստներ Կատեգորիա:Աֆրիկացի կանայք քաղաքականությունում Կատեգորիա:Աֆրիկացի կանայք Կատեգորիա:Գամբիայի քաղաքական գործիչներ
Դոնգերադեյլ
Դոնգերադեյլ (Dongeradeel ), համայնք Նիդերլանդների Ֆրիսլանդ մարզում։ Տարածքը 167,27 կմ² է, բնակչությունը՝ 24.271 (2011 թ.)։ Մեկ շնչի տարեկան միջին եկամուտը 11.400 եվրո է։
Ծանոթագրություններ
Կատեգորիա:Ֆրիսլանդի համայնքներ Կատեգորիա:1984 թվականին հիմնադրված բնակավայրեր
Ռեշնյովկա (գյուղ, Կրասիլովի շրջան)
2001 թվականի տվյալներով Ռեշնյովկա գյուղում բնակվում էր 179 մարդ։ Բնակավայրը զբաղեցնում է 3096 կմ² տարածք։ Բնակչության խտությունը կազմում էր 57,82 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
Լուլա (Սարդինիա)
Լուլա (Lula), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը կազմում է 1674 մարդ (2008 թ.), բնակչության խտությունը՝ 11 մարդ/կմ², զբաղեցրած տարածքը՝ 149 կմ²։
Բնակչության հովանավոր սուրբն է՝ Սանտա Մարիա Ասանտան։ Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։
Ժողովրդագրություն
'''Բնակչության թվաքանակի փոփոխությունները.
Հղումներ
Կատեգորիա:Իտալիայի բնակավայրեր
(4587) Ռիս
(4587) Ռիս (Rees), աստերոիդ ամուրի ընտանիքում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,654682 ա. մ., առավելագույնը մոտենում է 1,2984 ա. մ. հեռավորության վրա և հեռանում 4,0109 ա. մ., իսկ Երկրի ուղեծրին Ռիս աստերոիդը նվազագույնը մոտենում է 0,5305 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1579,85 երկրային օրվա ընթացքում, իր ուղեծրով շարժվելով միջինում 0,227869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,63° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Բաջանաղ
Բաջանաղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Զուբկովո (գյուղ, Դուխովշչինսկի շրջան)
Զուբկովո (Зубково), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Կատենկա (ֆիլմ)
«Կատենկա» («Катенька»), խորհրդային գեղարվեստական ֆիլմ ։ Նկարահանվել է Կալուգայում ։
Սյուժե
Գրիշան ու Դաշան սիրում էին միմյանց։ Երբ երիտասարդը մեկնում է Լենինգրադ՝ սովորելու, Դաշան չի պահում իր խոստումը և սիրահարվում է Եվգենիին։ Նրա քույրը՝ Կատենկան, մխիթարելով Գրիշային, սիրո խոստովանություն անում նրան, սակայն պատանու կողմից մերժում ստանալով, հիվանդանում է և մահանում։ Շատ տարիներ անց Գրիշան գալիս է հայրենի քաղաք, հանդիպում է ծերացած Դաշային, Եվգենիին և նրանց թոռնուհուն, որը ջրի երկու կաթիլի պես նման է Կատենկային։
Արտաքին հղումներ
Կատեգորիա:Խորհրդային ֆիլմեր Կատեգորիա:1987 ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր
Կոլորիտ
Կոլորիտ նկարագրություն (colorito բառից — ներկ, գույն), արվեստի գործերի գունային հատկանիշների ընդհանրական գեղագիտական գնահատականը, պատկերների գունային էլեմենտների բնութագիրը, նրանց փոխկապվածությունները, գույների և երանգների համահնչունությունը։
Կոլորիտի արտաքին բնութագիր- ստեղծագործությունում գունային համադրությունների գեղատեսիլությունն և գունագեղությունն։ Կոլորիտի կատեգորիան նեղ կապակցված է և հանդիսանում է հիմնագունություն գեղագիտական ստեղծագործությունների ։
Նկարահանումներում
Կոլորիտային որոշումներ- նկարների նկարագրական եղանակներից կարևորագույներից մեկը։ Հեղինակի կողմից օգտագործվում է նկարահանման բովանդակության առավելագույն արտահայտման համար։
Տեսանկարների կոլորիտի հիմնակմախքը ձևավորում են գույները և նկարահանվող օբյեկտի գուներանգությունը։ Ելնելով դրանից, նկարի հեղինակը գնահատում է նկարահանվող օբյեկտի համահնչունությունը ֆոնի հետ, կադրում ընտրում է առավել վառ գունային դետալներ, ընտրում է համապատասխան ֆակտուրա և լուսավորման միջոցներ։
Նկարահանման օբյեկտի գունային կազմակերպում
Ֆոտոնկարի անհրաժեշտ կոլորիտի ստացման համար հիմնականում օգտագործում են մի մեթոդ, որը կոչվում է նկարահանման օբյեկտի գունային կազմակերպում։ Այսպես, նատյուրմորտի, պավիլիոնային դիմանկարների ստեղծման, գովազդային ֆոտոնկարների, առարկաների, ֆոնի և կադրը կազմող այլ տարրերի ստեղծման համար ընտրվում են գունային համադրությամբ, որոնք կոչված են կենտրոնացնել դիտողի ուշադրությունը (ըստ սյուժեի) նկարի կարևորագույն հատվածներում։
Օբյեկտի լուսավորում
Ֆոտոնկարների կոլորիտի վրա սկզբունքային ազդեցություն է ունենում լուսավորման բնույթը՝
Այս ամենը ձևավորում է օբյեկտի գույները և փոփոխում է նկարի վերջնական գունային տոնայնությունները։
Այդ իսկ պատճառով ֆոտոնկարի կոլորիտը մեծ մասամբ կախված է կադրում հատվածների լուսավորվածության և մգեցվածության աստիճանից։
Աղբյուրներ
Կատեգորիա:Գույներ Կատեգորիա:Կերպարվեստ
Կլառնետ
Կլառնետ (clarinetto, - պարզ հնչյուն), փայտե փողայինների ընտանիքի երաժշտական գործիք։ Ստեղծվել է շալյումոյից։
Պատմություն
Կազմված է եռամաս փողից (590-680 մմ) և կտուցաձև ծվանից, որի վրա ամրացված է եղեգնյա պիպիչը։ Ժամանակակից կլառնետն ունի մոտ 20 կափույր և 7 անցք։ Կլառնետները լինում են տարբեր լարվածքի, առավել օգտագործվում են սի-բեմոլ և լյա կլառնետները։
Կլառնետը ստեղծվել է 1700 ական թվականներին Գերմանիայի Նյուրնբերգ քաղաքում, որոշ պատմական աղբյուրների վկայությամբ գործիքի ստեղծման տարեթիվ է նշվում 1690 թվականը, իսկ այլ հետազոտողների վկայությամբ կլառների ստեղծման տարեթիվ է համարվում 1710 թվականը։
Կլառնետի ստեղծողն է  համարվում  Յոհան Քրիստոֆ Դենները ։
Յոհանը զբաղվում է Ֆրանսիական Շալյումո գործիքի կատարելագործմամբ ։ Բարելավելով հին գործիքը՝ Յոհանը գորշիքի հետևի մասում ավելացնում է փական, որի շնորհիվ հնարավոր է դառնում  անցնել երկրորդ օկտավային։Դրանով էլ Կլառնետը տարբերվում է Շալյումոյից։
Հետագա զարգացում
''' Հետագայում, 1760 թվականին, ավստրիացի վարպետ Պաուրը առկա 2 փականներին ավելացրեց 3-րդ փականը, բելգիացի վարպետ Ռոտենբուրգը ՝ 4-րդը, անգլիացի Ջոն Հեյլը 1785 թվականին ավելացրեց 5-րդ , իսկ մոտավորապես  1790 թվականին ֆրանսիացի կոմպոզիտոր և կլառնետահար Ժան Քսավիե Լեֆևրը ստեղծեց արդեն ներկայիս կլարնետի օրինակը՝ 6 փականով։Փողային նվագարանների շարքում Կլառնետն եւնի իր ուրույն տեղը՝ շնորհիվ իր ձայնային տվյալների
Կլառնետը ավելի հայտնի դարձավ հատկապես  18-րդ դարի կեսերից, երբ սկսեցին գրվել ստեղծագործություններ Կլառնետի համար։
Կլառնետի դիզայնի և կատարելագործման վրա աշխատել են նաև Ադոլֆ Սաքսը՝ Սաքոֆոնի գյուտարարը և Յուջին Ալբերտը։
Կլառնետների համար օգտագործվել են  փայտի որոշ տեսակներ, մետաղներ, Էբոնիտ։
Էբոնիտե կլառնետները ավելի քիչ  զգայուն են ջերմության և խոնավության նկատմամբ, ավելի մատչելի են։
Տարատեսակներ
Կլառնետը բաղկացած է 5 առանձին մասերից։
Կիրառություն և տարածում
1940 ական թվականներին Կլառնետը համարվում էր ջազի լավագույն նվագարաններից մեկը։
Կլառնետն այսօր էլ լայն տարածում ունի աշխարհի մի շարք երկրներում, մասնավորապես  ասիական մի շարք երկրներում, հարավային ամերիկայում, Բալկաններում։
Կլարնետը տարածված է նաև կովկասյան ժողովուրդների մոտ։
Հայաստանում այն ունի մեծ ճանաչում։ Հայտնի հայ կլառնետահարներից են Աբգար Մուրադյանը, Եղիշ Մանուկյանը, Վաչե Հովսեփյանը, Հովհաննես Վարդանյանը և այլք։
Գրականություն
Կատեգորիա:Փողային երաժշտական գործիքներ
Լուկաշովկա (գյուղ, Վելիկա-Պիսարևկայի շրջան)
Լուկաշովկա (Лукашівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Լուկաշովկա գյուղում բնակվում էր 176 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Դորդրեխտ (Նիդերլանդներ)
Դորդրեխտ (Dordrecht ), համայնք Նիդերլանդների Հարավային Հոլանդիա մարզում։ Տարածքը 79,53 կմ² է, բնակչությունը՝ 118.906 (2011 թ.)։ Մեկ շնչի տարեկան միջին եկամուտը 12.900 եվրո է։
Կատեգորիա:Հարավային Հոլանդիայի համայնքներ
Հասարակածային Գվինեայի վարչատարածքային բաժանում
Նահանգներ
Աննոբոն, Բիոկո Նորտեն և Բիոկո Սուրը կղզային շրջանում են գտնվում, իսկ մնացած հինգ նահանգները՝ մայրցամաքային շրջանում։
Ենթաբաժանումներ
Նահանգները հետագայում բաժանվում են 19 օկրուգների և 37 քաղաքապետարանների ։
Ծանոթագրություններ
Կատեգորիա:Առաջին աստիճանի վարչական միավորներ Կատեգորիա:Աֆրիկայի երկրների վարչական բաժանում Կատեգորիա:Հասարակածային Գվինեայի աշխարհագրություն Կատեգորիա:Հասարակածային Գվինեա
Ռոսոլովցի
Ռոսոլովցի (Росолівці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Ռոսոլովցի գյուղում բնակվում էր 761 մարդ։ Բնակավայրը զբաղեցնում է 1963 կմ² տարածք։ Բնակչության խտությունը կազմում էր 387,67 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
Լոք
Լոք, Լյոք, Լյոքվա լեռ, Լոկ, Լոքի, Լյաքվա լեռ, լեռնագագաթ Հայաստանի Լոռու մարզի և Վրաստանի սահմանագլխին, Վիրահայոց լեռների կենտրոնական մասում, Սարչապետ գյուղից 2 կմ հյուսիս-արևելք։ Բարձրությունը 2140 մ է։
Ամեն տարի մայիսի 26-ին Տաշիրի գյուղերի բնակիչները նշում են, որպես Լոք լեռ ուխտագնացության օր։
Մասնատված լեռնազանգված է, կազմված մնացորդային ոչ բարձր բլուրներից, որոնք իրարից բաժանվում են հովիտներով։ Այստեղ է գտնվում Լոքի լեռնանցքը ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ Կատեգորիա:Վրաստանի լեռնագագաթներ
Պերվոմայսկի (գյուղ, Օկուլովսկի շրջան)
Պերվոմայսկի (Первомайский), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2011 թվականին գրանցված տվյալներով կազմում էր 44 մարդ։
Էմո
Էմո (emo, առաջացել է «էմոցիոնալ» բառի կրճատումից), հարդքոր-երաժշտության հատուկ ոճ։ Էմո երաժշտությունը բնութագրվում է ձայնի միջոցով ուժեղ էմոցիոնալ ապրումների փոխանցմամբ, որն ուղեկցվում է քաոտիկ կամ ընդհանրապես բացակայող երաժշտական բաղադրիչով։ Վոկալը երբեմն իր մեջ է ներառում ճչոցներ, հառաչանքներ, շշունջ, մռնչոց։
Ներկայումս երաժշտության այս ոճի տարատեսակներն են՝ էմո, էմոկոր, սան-դիեգո հարդկոր (հարդկոր էմո), էմո վայոլենս, սկրիմո, ֆրենչ սկրիմո։
Կատեգորիա:Ռոք երաժշտության ժանրեր
Բաֆրեջալ
Բաֆրեջալ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Կռիլովի նրբանցք (Կրասնի Սուլին)
Կռիլովի նրբանցք (Переулок Крылова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս բանաստեղծ, առակագիր, թարգմանիչ Իվան Անդրեևիչ Կռիլովի (1769-1844) պատվին։ Սկիզբ է առնում Բելինսկու փողոցից և ավարտվում Օստրովսկու փողոցի հետ հատումով։ Երկարությունը 120 մետր է։
Գրանդ Հոթել Եվրոպա (Սանկտ Պետերբուրգ)
Գրանդ Հոթել Եվրոպա, հինգ աստղանի հյուրանոց Սանկտ Պետերբուրգում, Միխայլովսկի փողոցի վրա, զբաղեցնում է փողոցի ամբողջ ձախ մասը (եթե Նևսկի պողոտայից նայենք դեպի Արվեստների հրապարակ)։ Հյուրանոցը պատկանում է Բելմոնդ ընկերությանը։
Կռիլովի նրբանցք (Կրասնի Սուլին)
Նկարագրություն
Կրասնի Սուլին քաղաքի Կռիլովի նրբանցքը սկսվում է Բելինսկու փողոցից և ավարտվում Օստրովսկու փողոցի հետ հատումով։ Շատ կարճ նրբանցք է. երկարությունն ընդամենը 120 մետր է։ Նրբանցքում կա համարակալված 14 շինություն. ձախ կողմում (կենտ համարներ)` 7 շինություն, աջ կողմում (զույգ համարներ)` նույնպես 7։
Գրանդ Հոթել Եվրոպա (Սանկտ Պետերբուրգ)
Պատմություն
Էկլեկտիկայի ոճով հյուրանոցի շենքը կառուցվել է 1873-1875 թվականներին ճարտարապետ Լյուդվիգ Ֆոնտանայի նախագծով նախկին Կլեե հյուրանոցի հիման վրա։ 1875 թվականի հունվարի 28-ին վերակառուցումից հետո այն բացվեց «Եվրոպա» անվամբ։
Կռիլովի նրբանցք (Կրասնի Սուլին)
Նկարագրություն
Կռիլովի նրբանցքի փոստային դասիչն է՝ 346352։
Գրանդ Հոթել Եվրոպա (Սանկտ Պետերբուրգ)
Պատմություն
1914 թվականի օգոստոսի 19-ին Ֆ․ Լիդվալի գլխավորությամբ փոխվեց ինտերիերը (գլխավոր աստիճանահարթակը, սրահը, ընթերցարանը)։
Կռիլովի նրբանցք (Կրասնի Սուլին)
Նկարագրություն
Նրբանցքն անվանվել է ռուս բանաստեղծ, առակագիր, թարգմանիչ Իվան Անդրեևիչ Կռիլովի (1769-1844) պատվին։ Կռիլովն ավելի քան 200 առակի հեղինակ է։ Նրա առակները («Գայլն ու գառը», «Կապիկն ու ակնոցը», «Ճպուռն ու մրջյունը», «Կարապը, խեցգետինը և գայլաձուկը» և այլն) օժտված են ժողովրդական ոգով, երգիծանքով, սուր ու դիպուկ լեզվով։ Նրա համարձակ երգիծանքը հարուցել է Եկատերինա II-ի դժգոհությունը, և գրողը դադարեցրել է գրական գործունեությունը՝ մի քանի տարի ապրելով գավառում։ Կռիլովի առակները թարգմանված են աշխարհի 50-ից ավելի լեզուներով ։